**Ministru kabineta noteikumu projekta ”Noteikumi par valsts drošības iestāžu amatpersonu dienesta apliecības paraugu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likums “Grozījumi Valsts drošības iestāžu likumā”. Stājas spēkā 2019. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums “Grozījumi Valsts drošības iestāžu likumā” paredz no 2019. gada 1. janvāra Valsts drošības iestāžu likuma 18. panta trešajā daļā noteikt, ka valsts drošības iestādēm ir vienotas valsts drošības iestāžu amatpersonu dienesta apliecības, uzdodot Ministru kabinetam izdot noteikumus, kas nosaka valsts drošības iestāžu amatpersonu dienesta apliecības paraugu.  Līdz ar to ir sagatavoti jauni uz valsts drošības iestādēm attiecināmi Ministru kabineta noteikumi.  Projekts nosaka:  1) valsts drošības iestāžu amatpersonu dienesta apliecības aprakstu;  2) valsts drošības iestāžu amatpersonu dienesta apliecības paraugu (Projekta pielikumā).  1. Projekta 4.1. un 4.3. apakšpunkts paredz, ka valsts drošības iestāžu amatpersonu dienesta apliecībās tiek lietots Latvijas Republikas valsts ģerbonis. Atbilstoši likuma “Par Latvijas valsts ģerboni” 5. panta pirmās daļas 8. punktam Satversmes aizsardzības biroja amatpersonu dienesta apliecībās tiks lietots lielais valsts ģerbonis, bet Valsts drošības dienesta (Drošības policijas (turpmāk – Iestāde) nosaukums precizēts atbilstoši likumā “Grozījumi Valsts drošības iestāžu likumā” paredzētajai nosaukuma maiņai no 2019. gada 1. janvāra) un Militārās izlūkošanas un drošības dienesta amatpersonu dienesta apliecībās – papildinātais mazais valsts ģerbonis, saskaņā ar likuma “Par Latvijas valsts ģerboni” 6. panta pirmo punktu.  2. Lai nodrošinātu valsts drošības iestāžu amatpersonu identitātes aizsardzību un mazinātu pretizlūkošanas riskus, Projekta 4.6.2. apakšpunkts paredz, ka valsts drošības iestāžu amatpersonu apliecībās tiks norādīts amatpersonas identifikācijas numurs.  Valsts drošības iestādes amatpersonas dienesta apliecību un identifikācijas numuru amatpersonai izsniegs attiecīgā valsts drošības iestāde, kurā amatpersona veic dienesta pienākumus. Ņemot vērā, ka identifikācijas numuru veido 9 skaitļu virkne, tiek izslēgta situācija, ka identifikācijas numuri dublējas valsts drošības iestāžu starpā, turklāt Projekta 4.3. apakšpunkts paredz, ka valsts drošības iestāžu amatpersonu dienesta apliecībā tiek norādīts arī attiecīgās valsts drošības iestādes nosaukums.  Likums “Grozījumi Valsts drošības iestāžu likumā” paredz no 2019. gada 1. janvāra Valsts drošības iestāžu likuma 18. panta trešajā daļā noteikt, ka valsts drošības iestādēm ir vienotas valsts drošības iestāžu amatpersonu dienesta apliecības, uzdodot Ministru kabinetam izdot noteikumus, kas nosaka valsts drošības iestāžu amatpersonu dienesta apliecības paraugu, līdz ar to Projektā nav noteikta kārtība, kādā amatpersonai identifikācijas numuru piešķir.  3. Projekta 5.2. apakšpunkts paredz, ka valsts drošības iestādes amatpersonas apliecības centrālajā daļā Satversmes aizsardzības biroja un Militārās izlūkošanas un drošības dienesta amatpersonas apliecībā ir attiecīgās valsts drošības iestādes emblēma, Valsts drošības dienesta – Latvijas Republikas valsts ģerbonis.  Likuma “Par Latvijas valsts ģerboni” 8.2panta pirmajā daļā ir noteikti izņēmumi, kuras institūcijas vizuālajā identitātē un grafiskajā standartā (piemēram, pie institūcijas ēkas, dienesta telpās, uz institūcijas transportlīdzekļiem, iespieddarbos, goda rakstos, mājaslapā internetā, rīkotajos pasākumos, vizītkartēs, spiedogos, zīmogos, reprezentācijas materiālos) drīkst lietot gan valsts ģerboni, gan citu zīmi, emblēmu vai logo. Pārējās institūcijas drīkst lietot tikai valsts ģerboni.  Šobrīd likuma “Par Latvijas valsts ģerboni” 8.2panta pirmās daļas 1. punkts par izņēmumiem nosaka Satversmes aizsardzības biroju un Militārās izlūkošanas un drošības dienestu. Līdz ar to Satversmes aizsardzības biroja un Militārās izlūkošanas un drošības dienesta apliecībā tiks izmantota attiecīgās valsts drošības iestādes emblēma, bet Valsts drošības dienesta – Latvijas Republikas valsts ģerbonis. Saskaņā ar likuma “Par Latvijas valsts ģerboni” 6. panta pirmo punktu Valsts drošības dienesta apliecībās tiks izmantots papildinātais mazais valsts ģerbonis.  4. Projekta 5.4. apakšpunkts paredz valsts drošības iestādes amatpersonas apliecības aizmugurē (reversā) norādīt informāciju par apliecības uzrādītāja tiesībām, ko paredz grozījumi Valsts drošības iestāžu likuma 18. panta ceturtajā daļā un 19. panta pirmās daļas 4. un 7. punktā, kas stājas spēkā 2019. gada 1. janvārī, proti, apliecības uzrādītājs:  1. ir tiesīgs glabāt un nēsāt ieročus un speciālos līdzekļus;  2. bez ģenerālprokurora piekrišanas nav pakļaujams aizturēšanai (arī administratīvajai aizturēšanai), kratīšanai, piespiedu atvešanai; kratīšanai vai apskatei nav pakļaujamas viņa dzīvojamās vai dienesta telpas, personiskie vai dienesta transportlīdzekļi;  3. ir tiesīgs brīvi iekļūt (ieiet) iestādēm, komersantiem, organizācijām un privātpersonām piederošajās nedzīvojamās telpās un zemes gabalu teritorijā, Nacionālo bruņoto spēku apakšvienībās.”  5. Ņemot vērā, ka, stājoties spēkā Projektam, spēku zaudēs Ministru kabineta 2007. gada 4. decembra noteikumi Nr. 837 “Noteikumi par Drošības policijas amatpersonu dienesta apliecības paraugu un dienesta apliecības izsniegšanas un nodošanas kārtību” Iestādes izsniegtās amatpersonu dienesta apliecības būs derīgas līdz Projekta stāšanās spēkā brīdim – 2018. gada 31. decembrim, un tās amatpersonām pēc 2019. gada 1. janvāra būs jānodod Iestādē atbilstoši Iestādes priekšnieka rīkojumā noteiktajam.  6. Nepieciešams noteikt, ka noteikumi stājas spēkā 2019. gada 1. janvārī, ņemot vērā, ka Projektā ietvertais regulējums ir saistīts ar grozījumiem Valsts drošības iestāžu likumā, kas stāsies spēkā 2019. gada 1. janvārī. |
| 3. | Projekta izstrādē iesaistītās institūcijas | Iekšlietu ministrija, valsts drošības iestādes. |
| 4. | Cita informācija | Nav. |
|  | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz valsts drošības iestādēm un to amatpersonām, savukārt plašāku institūciju vai personu loku neietekmē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  | | |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts drošības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.  Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretārs D. Trofimovs

10.12.2018. 14:40

1041

67208949, juristi@dp.gov.lv